## Naputak o provedbi poticajne mjere isplate novčane potpore u iznosu od 5000 EUR temeljem programa "Poticaj za uspjeh"

### NN 203/2003 (29.12.2003.), Naputak o provedbi poticajne mjere isplate novčane potpore u iznosu od 5000 EUR temeljem programa "Poticaj za uspjeh"

# MINISTARSTVO TURIZMA

3254

Na teme­lju
članka 17. i 39. stavka 1. i 2. Zakona o sustavu državne uprave (»Narodne
novine«, broj 75/93.), a u svezi sa Zakonom o Fondu za razvoj i zapoš­ljava­nje
(»Narodne novine«, broj 107/01) ministrica turizma donosi

## NAPUTAK

### O PROVEDBI POTICAJNE MJERE ISPLATE NOVČANE POTPORE U IZNOSU OD 5000 EUR TEMELJEM PROGRAMA »POTICAJ ZA USPJEH«

I.

Ovim Naputkom utvrđuju se uvjeti korište­nja, način i
postupak provedbe, te nadzor korište­nja poticajne mjere: »Osoba starija od 50
godina zaposlena u postojećem hotelskom društvu ako otvori obrt ili osnuje
d.o.o. za pruža­nje ugostite­ljskih usluga i napusti posao, dobiva novčanu
potporu u iznosu od 5000 EUR« teme­ljem Programa zapoš­ljava­nja, potica­nja
razvoja malog i sred­nje­g poduzetništva i sprječava­nja sive ekonomije u
turizmu – »Poticaj za uspjeh« koji je Vlada Republike Hrvatske donijela Zak­ljučkom
od 14. ožujka 2002. godine (klasa: 334-01/012-01/02, rbroj: 50301220-02-2).

II.

Provedbom
Programa »Poticaj za uspjeh« koordinira Ministarstvo turizma. U provedbi ove
poticajne mjere sudjeluju: Ministarstvo financija, FINA – Financijska agencija,
Hrvatski zavod za zapoš­ljava­nje, Fond za razvoj i zapoš­ljava­nje.

Ministarstvo turizma će, neposredno, a i u surad­nji
s Hrvat­skom udrugom hotelijera i Hrvatskom udrugom poslodavaca, korisnike
poticajne mjere informirati o mogućnostima korište­nja ove poticajne mjere.

Uvjeti
korište­nja poticajne mjere

III.

Poticajna
mjera je namije­njena osobi koja je navršila 50 godina i u radnom je odnosu na
neodređeno vrijeme (u da­lj­njem tekstu: radnom odnosu) u postojećem hotelskom
društvu, a ima namjeru baviti se poduzetništvom i u tu svrhu otvoriti obrt ili
osnovati d.o.o. za pruža­nje ugostite­ljskih usluga, potpisati Ugovor o korište­nju
poticajnih sredstava s Ministarstvom turizma (u da­lj­njem tekstu Ugovor), te
nakon toga (važno ne prije) raskinuti radni odnos (napusti posao) da bi se
mogla zaposliti u vlastitom obrtu ili d.o.o.-u.

Iznimno, poticajna mjera je namije­njena i osobi koja
je bila u radnom odnosu u postojećem hotelskom društvu na dan donoše­nja Zak­ljučka
Vlade Republike Hrvatske iz točke I., ali je do stupa­nja na snagu ovog Naputka
raskinula radni odnos radi namjere bav­lje­nja poduzetništvom.

Poticajna mjera nije namije­njena:

a) osobi koja s postojećim hotelskim društvom ima ili
je imala potpisan mena­džerski ugovor

b) osobi s kojom je raskinut radni odnos zbog razloga
uvjetovanih skriv­ljenim ponaša­njem radnika (čl. 106. st. 1. alineja 3. Zakona
o radu, »Narodne novine« 38/95, 54/95, 65/95, 17/01, 82/01, 114/03) ili zbog
osobito teške povrede obveze iz radnog odnosa ili zbog neke druge osobito važne
či­njenice na strani radnika (čl. 107. st. 1. ZOR-a)

c) osobi protiv koje je pred nadležnim Županijskim
ili Općinskim sudom u tijeku istražni postupak, ili je podignuta optužnica koja
je stupila na pravnu snagu, ili je izrečena nepravo­moćna osuđujuća presuda za
kaznena djela za koja je zapriječena novčana kazna ili zatvor.

Korisnik poticajne mjere može biti osoba koja je
otvorila obrt ili osnovala d.o.o. re­gistriran za pruža­nje ugostite­ljskih
usluga, ako ispuni i sljedeće uvjete:

– da je navršila 50 godina

– da je držav­ljanin Republike Hrvatske

– da je u radnom odnosu u postojećem hotelskom društvu
u neprekidnom traja­nju od najma­nje 5 godina prije podnoše­nja zahtjeva za korište­nje
poticajne mjere

– da je u radnom odnosu na bilo kojem radnom mjestu
uobičajenom u hotelijerstvu: konobar, kuhar, recepcionar, sobarica, kućni
majstor i sl.

– da je podnijela zahtjev najma­nje godinu dana prije
ispu­njava­nja uvjeta za starosnu mirovinu (40 godina staža osigura­nja muškarci
i 35 godina žene)

– da nakon potpisiva­nja Ugovora raskine radni odnos
kod poslodavca

– da prava iz radnog odnosa ostvaruje radom u
vlastitom obrtu ili d.o.o.-u (da se zaposli u vlastitom obrtu ili d.o.o.-u)

– da Ugovorom preuzme obvezu da se s osnova
nezaposlenosti neće prijaviti na evidenciju pri Hrvatskom zavodu za zapoš­ljava­nje
u razdob­lju od tri godine od korište­nja poticajne mjere ni u slučaju
prestanka obrta odnosno d.o.o.-a bez obzira na razlog prestanka (i više sile).

Navedeni uvjeti odgovarajuće se primje­njuju na osobu
iz stav­ka 2. ove točke.

Novčana potpora u iznosu od 5000 EUR u kunskoj
protuvrijednosti uplaćuje se na račun obrta ili d.o.o.-a.

Način
i postupak provedbe

IV.

Osoba
koja ima namjeru koristiti poticajnu mjeru otvorit će obrt ili osnovati d.o.o.
re­gistriran za pruža­nje ugostite­ljskih usluga, te podnijeti zahtjev za korište­nje
poticajne mjere Ministarstvu turizma.

Zahtjev
se podnosi na standardiziranom obrascu koji je objav­ljen na Internet
stranicama Ministarstva turizma **(**www.mint.hr), a može se dobiti i na
zahtjev.

Osnovna
dokumentacija koja se prilaže zahtjevu:

–
preslika domovnice i osobne iskaznice

–
preslika ugovora o radu na neodređeno vrijeme

–
preslika radne k­njižice

– potvrda
poslodavca o poslovima na kojima je radnik radio (radnom mjestu)

–
potvrda poslodavca da podnosite­lj zahtjeva nije imao potpisan mena­džerski
ugovor

–
potvrda poslodavca da ugovor o radu na neodređeno vrijeme nije raskinut zbog
razloga navedenih u točki III., stavak 3.b. ovog Naputka

–
preslika obrtnice ili rješe­nja o upisu d.o.o.-a u sudski re­gistar

–
ugovor s bankom o otvara­nju žiroračuna obrta ili d.o.o.-a

– Rješe­nje
o ispu­njava­nju minimalnih uvjeta, odnosno uvjeta propisanih za određenu vrstu
i kate­goriju objekta (Rješe­nje o kate­gorizaciji objekta, ako već raspolaže
objektom)

–
potvrdu od nadležnog suda o nekaž­njava­nju (točka III. stavak 3.c)

–
ostala dokumentacija prema (eventualnom) zahtjevu Ministarstva turizma.

V.

Ministarstvo
turizma će utvrditi da li je uz zahtjev priložena sva osnovna dokumentacija i
da li podnosite­lj zahtjeva ispu­njava sve uvjete za korište­nje poticajne
mjere (osim raskida radnog odnosa radi zapoš­ljava­nja u obrtu ili d.o.o.-u),
te će:

a) odobriti
korište­nje poticajne mjere, ako su ispu­njeni svi uvjeti, potpisat će četiri
primjerka Ugovora i dostaviti ih podnosite­lju zahtjeva na potpis ili

b) neće
odobriti korište­nje poticajne mjere, ako nisu ispu­njeni svi uvjeti, i o tome će
izvijestiti podnosite­lja zahtjeva.

Podnosite­lj
zahtjeva će postati korisnik poticajne mjere kada Ministarstvu dostavi tri
primjerka potpisanog i kod javnog bi­lježnika ovjerenog Ugovora, originalni
primjerak rješe­nja o raskidu radnog odnosa na neodređeno vrijeme i primjerak
prijave na obvezno mirovinsko i zdravstveno osigura­nje teme­ljem obrta ili
d.o.o.-a (u nastavku: dokumentaciju potrebnu za isplatu).

VI.

Ministarstvo turizma će, teme­ljem dokumentacije
potrebne za isplatu novčane potpore dostaviti Ministarstvu financija Zah­tjev
za plaća­nje novčane potpore (u da­lj­njem tekstu: Zahtjev za isplatu).

Ministarstvo
financija će, teme­ljem Zahtjeva za isplatu, izvršiti plaća­nje novčane potpore
u iznosu od 5000 EUR u kunskoj protuvrijednosti na žiroračun korisnika poticajnih
sredstava (obrta ili d.o.o.).

FINA će
Obavijest o isplati novčane potpore (u da­lj­njem tekstu: Obavijest o isplati)
dostaviti Ministarstvu turizma.

Ministarstvo
turizma će, dostaviti Hrvatskom zavodu za zapoš­ljava­nje Ugovor i Obavijest o
isplati, u svrhu evidentira­nja da je korisnik poticajne mjere Ugovorom preuzeo
obvezu da se s osnova nezaposlenosti neće prijaviti na evidenciju pri ovom
Zavodu u razdob­lju od tri godine od korište­nja poticajne mjere ni u slučaju
prestanka obrta ili d.o.o.-a bez obzira na razlog prestanka.

Nadzor

VII.

Nadzor
nad provedbom poticajne mjere provodi Ministarstvo turizma putem evidencije
Hrvatskog zavoda za zapoš­ljava­nje o korisnicima poticajne mjere koji su
Ugovorom preuzeli obvezu da se s osnova nezaposlenosti neće prijaviti na
evidenciju pri ovom Zavodu u razdob­lju od tri godine od korište­nja poticajne
mjere ni u slučaju prestanka obrta ili d.o.o.-a bez obzira na razlog prestanka.

Nadzor
se provodi tri godine od korište­nja poticajne mjere.

VIII.

Ova
poticajna mjera primje­njuje se do 30. rujna 2005. godine.

Ovaj
Naputak stupa na snagu osmog dana od dana objave u »Narodnim novinama«.

Klasa:
403-01/03-01/45
Urbroj: 529-05-03-1
Zagreb, 18. prosinca 2003.

Ministrica
**Pave Župan Rusković**, v. r.

Naputak, NN 203/2003-3254